### HASZNÁLAti szerződés

7. számú módosítása

amely létrejött egyrészről:

Pécs Megyei Jogú Város Önkormányzata

székhelye: 7621 Pécs, Széchenyi tér 1.

képviseli: Péterffy Attila polgármester

törzsszáma: 15735612

adóigazgatási azonosító száma: 15735612-2-02

mint használatba adó (a továbbiakban: Önkormányzat), valamint a

másrészről:

Pécsi Többcélú Agglomerációs Társulás

székhelye: 7621 Pécs, Széchenyi tér 1.

képviseli: Pfeffer József elnök

törzskönyvi azonosító: 587086000

adóigazgatási azonosító száma: 15587086-1-02

mint használó (a továbbiakban: Társulás)

(együttesen: szerződő felek) között Pécs Megyei Jogú Város Önkormányzata Közgyűlése .../2024. (II.20.) számú határozatában foglalt felhatalmazás alapján, az alábbiak szerint:

PREAMBULUM

Szerződő felek rögzítik, hogy a közöttük 2017. október 20. napján 07-7/397-74/2017. számon megkötött használati szerződésben foglaltak szerint Pécs Megyei Jogú Város Önkormányzata 2018. január 1-jei hatállyal határozatlan időre a Pécsi Többcélú Agglomerációs Társulás fenntartásába kerülő Integrált Nappali Szociális Intézmény és az Esztergár Lajos Család és Gyermekjóléti Szolgálat Központ által 2017. december 3-éig használt ingatlanokat a feladat ellátására a Társulás használatba adta.

A szerződésben foglaltak szerint az Önkormányzat hozzájárult a Társulás használati jogának ingatlan-nyilvántartásba történő bejegyzéséhez. Az ingatlanokra a Baranya Megyei Kormányhivatal Földhivatali Főosztály Földhivatali Osztálya a használati jogot bejegyezte.

A Pécsi Többcélú Agglomerációs Társulás a …../2024. (II.12.) számú határozatában döntött a 21043 hrsz-ú, 7632 Pécs, Anikó utca 5. szám alatti székhelyén nyújtott szociális szolgáltatások megszüntetéséről, és az ingatlan Önkormányzat részére történő visszaadásáról, valamint döntött arról, hogy az Esztergár Lajos Család- és Gyermekjóléti Szolgálat és Központ székhelyét a 21044 hrsz-ú, 7632 Pécs, Anikó utca 1. számra módosítja, szolgáltatásait a továbbiakban ebben az ingatlanban biztosítja.

1. A fentiekre tekintettel a szerződő felek a közöttük 07-7/397-74/2017. számon létrejött és 2018. január 1-től hatályos Használati szerződés 1. pontjából az Esztergár Lajos Család- és Gyermekjóléti Szolgálat és Központ tekintetében a 21043 hrsz-ú, természetben a 7632 Pécs, Anikó utca 5. szám alatti ingatlant törlik, ezzel egyidejűleg az Önkormányzat a Társulás használatába adja a 21044 hrsz-ú, természetben a 7632 Pécs, Anikó utca 1. szám alatti ingatlant és hozzájárul a használati jog ingatlan-nyilvántartásba történő bejegyzéséhez.
2. A Felek között létrejött Használati szerződés jelen módosítással nem érintett rendelkezései változatlan tartalommal hatályban maradnak.
3. A szerződő felek közösen kérik a Baranya Vármegyei Kormányhivatal Földhivatali Főosztály Földhivatali Osztályát, hogy a 21043 hrsz-ú, 7632 Pécs, Anikó utca 5. szám alatti ingatlanra vonatkozóan a Pécsi Többcélú Agglomerációs Társulás javára bejegyzett használati jogot az ingatlan-nyilvántartásból törölje.

A használati jog törlésének igazgatási szolgáltatási díját a Pécsi Többcélú Agglomerációs Társulás viseli

1. A szerződő felek közösen kérik a Baranya Vármegyei Kormányhivatal Földhivatali Főosztály Földhivatali Osztályát, hogy a Pécsi Többcélú Agglomerációs Társulás javára a 21044 hrsz-ú, 7632 Pécs, Anikó utca 1. szám alatti ingatlanra vonatkozó használati jogot jegyezze be az ingatlan-nyilvántartásba.
2. Felek meghatalmazzák dr. Balej Emesét (akadályoztatása esetén dr. Schmieder Valériát), Pécs Megyei Jogú Város Polgármesteri Hivatala (székhelye: 7621. Pécs, Széchenyi tér 1.) kamarai jogtanácsosát – aki az ügyvédi tevékenységről szóló 2017. évi LXXVIII. törvény (Üttv.) 66. § (3) bekezdése szerint Pécs Megyei Jogú Város Önkormányzata számára munkaviszonya keretei között ügyvédi tevékenységet folytat –, hogy az okiratot ellenjegyezze, és a vagyonkezelői jog ingatlan-nyilvántartásból történő törlése ügyében az illetékes földhivatalnál teljes jogkörrel eljárjon és őket képviselje. A meghatalmazott a meghatalmazást jelen szerződés ellenjegyzés formájában történő aláírásával elfogadja. Az okiratot ellenjegyző kamarai jogtanácsos az Üttv. 43. § (5) bekezdés alapján tájékoztatja a szerződő feleket, hogy a jelen jogügylet vonatkozásában a kamarai jogtanácsosnak megbízást nem adó szerződő fél és a kamarai jogtanácsos között az ellenjegyzéssel megbízási jogviszony nem jön létre.
3. Szerződő felek tudomással bírnak arról, hogy a szerződést ellenjegyző kamarai jogtanácsos a pénzmosás és a terrorizmus finanszírozása megelőzéséről és meg-akadályozásáról szóló 2017. évi LIII. törvény (a továbbiakban: Pmt.) 73. § (1a) be-kezdésében meghatározott ügyfél-átvilágítási és az az Üttv. 32. § (1) bekezdése szerinti azonosítási kötelezettségének a Pmt. 73. § (1) bekezdés d) pontjában meghatározott szerződő fél vonatkozásában eleget tett. Az átvilágított szerződő fél Pmt. 7. § (2) bekezdésében meghatározott, szerződésben is feltüntetett adatai a Pmt. 7. § (3) bekezdése szerinti, az általa bemutatott okiratok alapján kerültek rögzítésre. Az azonosításhoz az Üttv. 32. § (3) és (4) bekezdése szerinti nyilvántartásokból lekérdezésre került sor.

Szerződő Felek a szerződést közös értelmezést követően, mint akaratukkal mindenben megegyezőt, helybenhagyólag írták alá.

A jelen szerződés 2024. március 1. napjával lép hatályba.

Pécs, 2024………………….

|  |  |  |  |
| --- | --- | --- | --- |
| …………………………………..............……  **Pécs Megyei Jogú Város Önkormányzata**  **használatba adó**  képviseli: Péterffy Attila polgármester | | **Pécsi Többcélú Agglomerációs Társulás**  **használó**  képviseli: Pfeffer József elnök | |
| ………………………….  szakmai ellenjegyzés  …………………………………  pénzügyi ellenjegyzés      ………………………………..  jegyzői ellenjegyzés | |  | |
|  | |  | |

Ellenjegyzem: